text: Atter overskud i Billund Lufthavn
  20 januar 2010 kl. 15.55
  Billund Lufthavn forventer at komme ud af det seneste regnskabsår med et overskud på et par millioner kroner.
  Det oplyste lufthavnens direktør, Jørgen Krab Jørgensen, på et pressemøde i Billund onsdag.
  2009-resultatet er otte millioner kroner bedre end året før. Her kom lufthavnen ud med et underskud på seks millioner kroner, fordi man tabte otte millioner kroner på Sterlings konkurs.
  
  Tilfreds med resultat
  Jørgen Krab Jørgensen er tilfreds med det forventede overskud i et for branchen et vanskeligt år.
  Billund Lufthavn havde i 2009 en omsætning på næsten en halv milliard kroner og beskæftigede 632 ansatte i det forløbne regnskabsår, hvilket er 60 færre end i 2008.
  